|  |  |  |
| --- | --- | --- |
| Prvi.jpg | | 22. III 2021. Број **79/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **март 2021.** |

**Просјечна плата након опорезивања у фебруару 984 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 448 КМ, а најнижа у подручју *Грађевинарство*,702 КМ**

Просјечна мјесечна плата након опорезивања у Републици Српскојисплаћена у фебруару 2021. године износила је984 КМ, док је просјечна мјесечна бруто плата износила 1 528 КМ.

Просјечна плата након опорезивања исплаћена у фебруару 2021. у односу на исти мјесец претходне године номинално је већа за 2,8%, а реално за 4,5%, док је у односу на јануар 2021. номинално већа за 2,3%, а реално за 1,9%.

Посматрано по подручјима, у фебруару 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 448 КМ, а најнижа просјечна плата након опорезивања у фебруару 2021. исплаћена је у подручју *Грађевинарство*,702 КМ.

У фебруару 2021. године, у односу на фебруар 2020, највећи номинални раст плате након опорезивања забиљежен је у подручјима *Стручне, научне и техничке дјелатности* 13,5%, *Умјетност, забава и рекреација* 11,7% и *Вађење руда и камена* 10,4%.

У истом периоду смањење плате након опорезивања, у номиналном износу, забиљежено је у подручјима *Дјелатности пружања смјештаја, припреме и послуживања хране, хотелијерство и угоститељство* 7,0% и *Пољопривреда, шумарство и риболов* 1,0%.

KM



Графикон 1. Просјечнe платe након опорезивања по мјесецима

**Мјесечна инфлација у фебруару 2021. године 0,4%**

**Годишња инфлација (II 2021/II 2020) -1,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у фебруару 2021. године у односу на исти мјесец претходне године, у просјеку су ниже за 1,6%, док су у односу на јануар 2021. године у просјеку више за 0,4%.

Од 12 главних одјељака производа и услуга, више цијене забиљежене су у четири, ниже цијене у шест, док су цијене у два одјељка остале непромијењене.

Највећи годишњи раст цијена у фебруару 2021. године забиљежен је уодјељку *Алкохолна пића и дуван* 1,8%, усљед виших цијена у групи Вино од 3,6%, затим у одјељку *Здравство* 0,5%, усљед виших цијена у групи Ванболничке услуге од 2,5% и Остали медицински производи од 2,1%, потом у одјељку *Становање* 0,4%, усљед повећања у групи Чврста горива од 2,6%, те у одјељку *Ресторани и хотели* 0,1%, усљед виших цијена у групи Услуге у ресторанима и кафићима од 0,3%.

У одјељцима *Рекреација и култура* и *Образовање* цијене су у просјеку остале непромијењене.

Највећи пад цијена на годишњем нивоу у фебруару 2021. године забиљежен је у одјељку *Одјећа и обућа* 12,3%, усљед сезонских снижења конфекције и обуће током године, затим у одјељку *Превоз* 7,9%, због нижих цијена у групи Горива и мазива од 14,1%, потом у одјељку *Остала добра и услуге* 0,5% усљед нижих цијена у групама Остали лични предмети од 4,4% и Производи за личну његу од 2,1%, затим у одјељку *Храна и безалкохолна пића* 0,4% због нижих, сезонских цијена у групи Поврће од 8,1%. Ниже цијене од 0,3% забиљежене су у одјељку *Намјештај и покућство* усљед снижења у групи Текстил за домаћинство од 3,1%, док је смањење од 0,1% забиљежено у одјељку *Комуникације,* усљед нижих цијена у групи Телефонска и телефакс опрема од 2,0%.

Графикон 2. Мјесечна и годишња инфлација

**Број запослених у индустрији (I-II 2021/ I-II 2020) мањи за 3,1%**

**Број запослених у индустрији** у фебруару 2021. године у односу на јануар 2021. године мањи је за 0,4%, у односу на просјечан мјесечни број запослених у 2020. години мањи је за 2,0% и у односу на исти мјесец прошле године мањи је за 3,3%.

Број запослених у индустрији у периоду јануар – фебруар 2021. године, у односу на исти период прошле године мањи је за 3,1%. У истом периоду у подручју *Вађење руда и камена* забиљежен је пад од 0,7%, у подручју *Прерађивачка индустрија* пад од 1,9% и у подручју *Производња и снабдијевање електричном енергијом, гасом, паром и климатизација* забиљежен падод 11,3%.

**Извоз (I-II 2021/I-II 2020) порастао за 6,6%, увоз смањен за 5,5%**

**Покривеност увоза извозом 86,9%**

У периоду јануар - фебруар 2021. године остварен је извоз у вриједности од 580 милиона КМ, што је за 6,6% више него у периоду јануар - фебруар 2020. године, те увоз у вриједности од 668 милиона КМ, што је за 5,5% мање него у периоду јануар - фебруар 2020, док је проценат покривености увоза извозом износио 86,9%.

У погледу географске дистрибуције робне размјене Републикe Српскe са иностранством, у периоду јануар - фебруар 2021. године, највише се извозило у Хрватску и то у вриједности од 95 милиона КМ, односно 16,3% и у Италију 81 милион КМ, односно 14,0% од укупно оствареног извоза. У истом периоду, највише се увозило из Србије и то у вриједности од 111 милионa КМ, односно 16,6% и из Италије, у вриједности од 98 милиона КМ, односно 14,6% од укупно оствареног увоза.

Посматрано по групама производа, у периоду јануар - фебруар 2021. године, највеће учешће у извозу остварује електрична енергија са 56 милиона КМ, што износи 9,7% од укупног извоза, док највеће учешће у увозу остварују лијекови, са укупном вриједношћу од 31 милиона КМ, што износи 4,6% од укупног увоза.

хиљ. КМ

2020

2021

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Радосав Савановић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |